13 PERCHEZIȚII, ÎNTR-UN DOSAR DE CONTRABANDĂ CALIFICATĂ CU ȚIGARETE
La data de 21 martie 2024, polițiștii Secției 3 Urbane din cadrul Poliției Municipiului Timișoara, sub coordonarea procurorului din cadrul Parchetului de pe lângă Judecătoria Timișoara, au pus în executare 13 mandate de percheziție domiciliară, 12 în Timișoara și 1 în localitatea Utvin, la locuințele unor persoane cercetate pentru săvârșirea infracțiunii de contrabandă calificată cu țigarete.
Video - https://youtu.be/_ClQ3p3JHBQ
Din cercetările efectuate în cauză a reieșit că, în perioada noiembrie 2023 - martie 2024, mai multe persoane ar fi deținut și comercializat produse accizabile, respectiv țigarete nemarcate fiscal cu timbru autohton, provenite din contrabandă, fiind prejudiciat bugetul consolidat al statului.
În urma perchezițiilor, au fost descoperite și ridicate, în vederea continuării cercetărilor, 73.800 de țigarete de diferite mărci, 8.700 de euro, 7.000 de lei, iar un autoturism a fost indisponibilizat.
În urma probatoriului administrat în cauză, la data de 21 martie 2024, un bărbat, de 38 de ani, a fost reținut, pentru 24 de ore, sub aspectul săvârşirii infracțiunii de contrabandă cu țigarete, fiind introdus în centrul de Reținere și Arestare Preventivă din cadrul I.P.J. Timiş.
Suportul de specialitate a fost asigurat de Direcția Operaţiuni Speciale din Poliţia Română.
Activitatea a beneficiat de sprijinul polițiștilor Poliției Municipiului Timișoara, Serviciului Criminalistic, Serviciului pentru Acțiuni Speciale Timiș și al jandarmilor din cadrul Inspectoratului de Jandarmi Județean Timiș.
Facem precizarea că, pe parcursul întregului proces penal, persoanele cercetate beneficiază de drepturile și garanțiile procesuale prevăzute de Codul de procedură penală, precum și de prezumția de nevinovăție.
Semnalări cazuri de corupţie
Ați sesizat un caz de corupție? Apelați linia telefonică gratuită a Direcţiei Generale Anticoruptie: 0800.806.806
DetaliiRelaţii cu publicul(click pe link)
Aflați informații utile privind depunerea petițiilor sau solicitarea de audiențe la conducerea Poliției Române.
DetaliiAbonare la newsletter
Abonați-vă la newsletterul nostru pentru a fi la curent cu noutățile privind activitatea Poliției Române.
Detalii